ઓટો ડેસ્કઃ રોયલ એનફિલ્ડે ભારતમાં નવી રોયલ એનફિલ્ડ ક્લાસિક સિગ્નલ્સ(Signals) 350 એડિશનને લોન્ચ કરી છે. આ સ્પેશિયલ એડિશનની કિંમત 1.62 લાખ રૂપિયા એક્સશોરૂમ પૂણે રાખવામાં આવી છે. સ્ટાઇલિંગથી એ સ્પષ્ટ થાય છે કે આ બુલેટ ઇન્ડિયન આર્મ્ડ ફોર્સિસથી પ્રેરિત છે. આ નવા બુલેટના ખાસ અપડેશન અંગે વાત કરવામાં આવે તો Royal Enfield Classic Signals 350માં ડ્યૂઅલ ચેનલ એબીએસ(એન્ટિ લોક બ્રેકિંગ સિસ્ટમ) આપવામાં આવી છે. આ અંગે કંપનીનું કહેવું છે કે રોયલ એનફિલ્ડ Classic Signals 350 કંપનીનું પહેલું બુલેટ છે જેમાં ડ્યૂઅલ ચેનલ એબીએસ આપવામાં આવ્યું છે.